Z A P I S N I K
s 9. sjednice Vijeća Mjesnog odbora Šestinski dol - Vrhovec, 22. veljače 2022. 
u prostorijama Mjesne samouprave Šestinski dol - Vrhovec, Ilica 181
s početkom u 18:30 sati 




NAZOČNI ČLANOVI VIJEĆA: Dario Horvatić, Josip Burek, Ivona Molan, Božena Horvat-Alajbegović, Dario Ptičar, Svjetlana Veseli, Tena Zenko Milović

NENAZOČNI ČLANOVI VIJEĆA: Tvrtko Horvatić 

Zapisnik vodi: Tena Zenko Milović

Predsjedava Dario Horvatić, predsjednik Vijeća.

Predsjednik konstatira da je nazočno 7 od ukupno 9 članova Vijeća Mjesnog odbora Šestinski dol – Vrhovec što zadovoljava da se odluke mogu pravovaljano donositi.

Bez rasprave, jednoglasno, Vijeće prihvaća tekst Zapisnika 8. sjednice Vijeća, održane 27.siječnja 2022.

Jednoglasno/većinom od    usvojen slijedeći:	
	               
		              		 D N E V N I   R E D:

[bookmark: _Hlk516131522]1.  Financijski plan MO Šestinski dol - Vrhovec za 2022. – usvajanje
2.  Plan MKA MO Šestinski dol - vrhovec za 2022. – usvajanje
3.  Program rada MO Šestinski dol - Vrhovec za 2022. – donošenje
4.  Izvješće o radu vijeća MO Šestinski dol - Vrhovec za 2021. – donošenje
5.  Šestinski dol 30 – zahtjev za postavljanje prometnog ogledala
6.  Pitanja, prijedlozi i odgovori
          -Rješenje Gradskog ureda – Šestinski dol 117C – zamjena uspornika s uzdignutom
           plohom s pratećom prometnom signalizacijom


Ad. 1.  Financijski plan MO Šestinski dol - Vrhovec za 2022. – usvajanje

Članovi vijeća primili su pisani materijal uz poziv
Vijeće jednoglasno donosi sljedeći

FINANCIJSKI PLAN
Mjesnog Odbora Šestinski dol - Vrhovec
za 2022.

Članak 1.
Financijski plan Mjesnog odbora Šestinski dol - Vrhovec za 2022. (dalje u tekstu: Plan) sastoji se od:

PRIHODA:										1.438.400,00
RASHODA:										1.438.400,00


	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.438.400,00

	6711
	PRIHODI ZA FINANCIRANJE RASHODA POSLOVANJA
	1.438.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.438.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.322.000,00

	 
	ODRŽAVANJE JAVNIH ZELENIH POVRŠINA
	635.000,00

	 
	ODRŽAVANJE NERAZVRSTANIH CESTA
	687.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.

Članak 4.
Plan će biti objavljen na oglasnoj ploči u sjedištu Mjesnog odbora.

NAPOMENE:
Vijeće Mjesnog odbora Šestinski dol – Vrhovec traži da se ubuduće u godišnjem izvještaju o izvršenju financijskog plana detaljnije i transparentije (detaljna razrada aktivnosti s naznačenim iznosima) prikaže na što su se točno utrošila sredstva predviđena ovim financijskim planom.  


Ad. 2.  Plan MKA MO Šestinski dol - Vrhovec za 2022. – usvajanje

Članovi vijeća primili su pisani materijal uz poziv.
Vijeće jednoglasno donosi slijedeći

Plan malih komunalnih akcija
Mjesnog odbora Šestinski dol - Vrhovec u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Šestinski dol - Vrhovec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 1.322.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	635.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	687.000,00

	Ukupno
	1.322.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 58.288 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 105.941 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 480.900,00 kuna za asfalterski program i
	- 30 % ili 206.100,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2022.



Ad. 3.  Program rada MO Šestinski dol - Vrhovec za 2022.  

Članovi vijeća primili su pisani materijal uz poziv.

Predsjedavajući prezentira prijedlog Programa rada MO Šestinski dol – Vrhovec za 2022. godinu te otvara raspravu. Za riječ se javila Božena Horvat Alajbegović koja predlaže dodavanje dviju točaka postojećem prijedlogu Programa rada. Tako predlaže da se u dijelu podnaslova: "Prema navedenom Vijeće će Programom rada:" uvrste još dvije točke pod rednim brojem 8. i 9.
· toč. 8. U cilju unapređenja kvalitete života i uključenosti građana Organizirati natjecanje za najljepšu okućnicu, vrt i balkon na području našeg MO.
· toč. 9. Prema potrebi organizirati Zbor građana kod donošenja značajnih odluka koje utječu na svakodnevno funkcioniranje građana u MO.

Vijeće većinom od 6 glasova, 1 suzdržan donosi sljedeći:

   PROGRAM RADA VIJEĆA
            VIJEĆA MJESNOG ODBOR ŠESTINSKI DOL - VRHOVEC
            ZA 2022. GODINU

Na temelju Poslovnika i Pravila Vijeća Mjesnog odbora Šestinski dol - Vrhovec, te sukladno Statutu Grada Zagreba,  svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Šestinski dol - Vrhovec.
[bookmark: _GoBack]Vijeće je Programom rada obvezno:  
1. Donijeti financijski plan za 2022.  
2. Plana malih komunalnih akcija 2022. 
3. Godišnji izvještaj o izvršenju financijskog plana za 2021.
4. Izvješće o radu Vijeće Mjesnog odbora Šestinski dol – Vrhovec za 2021. 
5. Programa rada Vijeća Vijeće Mjesnog odbora Šestinski dol - Vrhovec za 2022. 
6. Pratiti realizaciju Plana komunalnih aktivnosti i Programa održavanja komunalne infrastrukture  
7. Raspravljati i donositi zaključke na osnovi zahtjeva građana 
8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.

Program rada Vijeće Mjesnog odbora Šestinski dol - Vrhovec temelji se i na kontinuitetu svih prethodnih aktivnosti mjesnoga odbora i zahtjevima građana.
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 
8. 
Realizacija navedenog Programa rada ovisiti će o: 
· sudjelovanju članova vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Črnomerec 
· suradnji građana Gradske četvrti Črnomerec.


Vijeće Mjesnog odbora Šestinski dol – Vrhovec donosi Program rada MO Šestinski dol – Vrhovec za 2022, uz uvrštavanje dvije točke u dio s podnaslovom : "Prema navedenom Vijeće će Programom rada:"

toč. 8. U cilju unapređenja kvalitete života i uključenosti građana Organizirati natjecanje za najljepšu okućnicu, vrt i balkon na području našeg MO.

toč. 9. Prema potrebi organizirati Zbor građana kod donošenja značajnih odluka koje utječu na svakodnevno funkcioniranje građana u MO.



[bookmark: _Hlk516131466]Ad. 4. Izvješće o radu vijeća MO Šestinski dol - Vrhovec za 2021 

Članovi vijeća primili su pisani materijal uz poziv

Vijeće jednoglasno donosi sljedeći:


            IZVJEŠĆE O RADU VIJEĆA MJESNOG  
           ODBORA ŠESTINSKI DOL – VRHOVEC
                            ZA 2021. GODINU 
           od 01. srpnja 2021 do 31. prosinca 2021. 

U skladu sa Statutom Grada Zagreba, Pravilima Vijeća Mjesnog odbora Šestinski dol - Vrhovec i drugim zakonskim propisima, koji reguliraju rad vijeća, četvrti saziv Vijeća Mjesnog odbora Šestinski dol - Vrhovec  konstituiran je 25. lipnja 2021. godine i broji 7 članova vijeća slijedećim izbornim rezultatima na temelju kandidacijskih lista:
        
1. MOŽEMO! - POLITICKA PLATFORMA
ZAGREB JE NAŠ!
NOVA LJEVICA - NL
ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH
ZA GRAD
Nositeljica kandidacijske liste: JELENA ZENKO MILOVIC
dobila je 6 mjesta te su s te kandidacijske liste izabrani:
1. JELENA ZENKO MILOVIC
2. DARIO HORVATIC
3. DUBRAVKO KEZIC
4. IVONA MOLAN
5. SVJETLANA VESELI
6. TENA ZENKO MILOVIC

2. HRVATSKA DEMOKRATSKA ZAJEDNICA - HDZ
HRVATSKA SOCIJALNO - LIBERALNA STRANKA - HSLS
HRVATSKA STRANKA UMIROVLJENIKA - HSU
Nositelj kandidacijske liste: GORDAN HANŽEK
dobila je 1 mjesto te je s te kandidacijske liste izabran:
1. GORDAN HANŽEK

3. SOCIJALDEMOKRATSKA PARTIJA HRVATSKE - SDP
Nositeljica kandidacijske liste: BOŽENA HORVAT-ALAJBEGOVIC
dobila je 1 mjesto te je s te kandidacijske liste izabrana:
1. BOŽENA HORVAT-ALAJBEGOVIC

4. DOMOVINSKI POKRET - DP
ZELENA LISTA
Nositelj kandidacijske liste: DARIO PTICAR
dobila je 1 mjesto te je s te kandidacijske liste izabran:
1. DARIO PTICAR

	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.
 Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
	Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća gradske četvrti, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga.	 
U skladu sa Statutom Grada Zagreba, Pravilima Vijeća Mjesnog odbora Šestinski dol - Vrhovec i drugim zakonskim propisima, koji reguliraju rad vijeća, Vijeće Mjesnog odbora Šestinski dol - Vrhovec tijekom 2021. godine redovito je održavalo sjednice na kojima se raspravljalo o aktualnim problemima na mjesnom odboru.
U 2021. godini održano je 6 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.					
Analitičko-tabelarni prikaz rada Vijeća Mjesnog odbora Šestinski dol - Vrhovec
I. Sjednice Vijeća Mjesnog odbora Šestinski dol - Vrhovec

	
	

	Ukupan broj održanih sjednica vijeća MO
	6

	Ukupan broj točaka dnevnih redova održanih sjednica vijeća MO
	42

	Ukupan broj akata (zaključaka) donesenih na sjednicama vijeća MO
	40

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	3

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	3

	Broj donesenih mišljenja vijeća o prijedlozima (nacrtima) akata gradskih tijela
	1

	Broj donesenih mišljenja vijeća o prijedlozima (nacrtima) akata Vijeća GČ
	5

	Broj sjednica vijeća kojima su prisustvovali zaposlenici Službe za MS
	1

	Broj sjednica na kojima su zapisnike vodili sami članovi VMO
	5

	Najmanji broj održanih sjednica pojedinog VMO
	

	Najveći broj održanih sjednica pojedinog VMO
	

	Uobičajeno (najčešće) vrijeme održavanja sjednica VMO
	18:00



II. Korištenje prostora mjesne samouprave
	Broj izdanih odobrenja za povremeno korištenje bez naknade
	4

	Broj izdanih odobrenja za jednokratno korištenje bez naknade
	0

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	0

	Broj odobrenja izdanih političkim strankama
	3

	Broj odobrenja izdanih udrugama 
	1

	Ukupan broj sati korištenja prostora MS tjedno
	7

	Najmanji broj sati korištenja pojedinog prostora MS tjedno
	0

	Najveći broj sati korištenja pojedinog prostora MS tjedno
	0



O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja. Svi doneseni akti proslijeđeni su nadležnim tijelima.
Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem rješavanju.


Ad. 5.   Šestinski dol 30 – zahtjev za postavljanje prometnog ogledala 

Predsjednik usmeno informira o predmetu rasprave i odlučivanja.
Vijeće jednoglasno/većinom od         glasova donosi 


ZAKLJUČAK
o zahtjevu za postavljanje prometnog ogledala u ulici Šestinski dol 30

1. Vijeće Mjesnog odbora Šestinski dol – Vrhovec prebacuje Zahtjev za postavljanje prometnog ogledala u ulici Šestinski dol kod k.br.30 kao točku na sljedeću sjednicu Vijeća, radi potrebe boljeg uvida u točan položaj traženog ogledala te sukladno tome i potencijalnim potrebama za istim..  



Ad. 6. Pitanja, prijedlozi i obavijesti

-Rješenje Gradskog ureda – Šestinski dol 117C – zamjena uspornika s uzdignutom
           plohom s pratećom prometnom signalizacijom

Predsjednik informira Vijeće da će se uspornik tražen na 4. sjednici VMO-a Šestinski dol – Vrhovec održane 29.9.2021. ubrzo zamijeniti uzdignutom plohom s pratećom prometnom signalizacijom.

PITANJE VIJEĆNIKA:

1. Postoji li mogućnost uvida u ugovor domara?
2. Može li se organizirati čišćenje tekstila na stolcima iz prostorija Mjesne samouprave Šestinski dol - Vrhovec?


Predsjednik zatvara sjednicu.
Sjednica završila u  19:30    sati.					
												  					
Klasa:    024-08/22-003/612
Ur.broj:  251-13-11-3/001-22-2
Zagreb,   22. veljače 2022.
								         Predsjednik
								Vijeća Mjesnog odbora 
Šestinski dol - Vrhovec


								       Dario Horvatć


